පුංචි ඡන්දය නොතැබීම මිනිස් අයිතීන් කැඩීමක්
මැතිවරණ කොමිෂන් සභාව විසින් සැලසුම් කර තිබූ පරිදි 20230309 වැනිදා පළාත් පාලන මැතිවරණය නොපැවැත්වීමෙන් මුදල් ඇමැති ධුරය දරන ජනාධිපතිවරයා සහ මැතිවරණ කොමිෂන් සභාව රටේ ජනතාවගේ මූලික අයිතිවාසිකම් උල්ලංඝනය කර ඇති බවට අගවිනිසුරු ජයන්ත ජයසූරිය මහතා ප්රමුඛ පංච පුද්ගල ශ්රේෂ්ඨාධිකරණ විනිසුරු මඬුල්ල ඊයේ 22දා තීන්දුවක් නිකුත් කළේය එබැවින් පෙත්සම්කරුවන්ට රුපියල් එක්ලක්ෂ පනස් දහස බැගින් වූ නඩු ගාස්තුවක් ගෙවන ලෙසට ද රජයට නියම කළ විනිසුරු මඬුල්ල පැවරි ඇති බලතල අනුව සෙසු රාජ්ය ආයතනවල සහාය ලබාගෙන ලැබෙන පළමු අවස්ථාවේදීම එම පළාත් පාලන මැතිවරණය පවත්වන ලෙස නියෝගයක් නිකුත් කළේය අගවිනිසුරු ජයන්ත ජයසූරිය විජිත් කේ මලල්ගොඩ මුර්දු ප්රනාන්දු ගාමිණි අමරසේකර හා යසන්ත කෝදාගොඩ යන විනිසුරු මඬුල්ල ඒකමතිකව නිකුත් කළ පිටු 75කින් යුත් එම තීන්දුව සාමාජික විනිසුරු ගාමිණි අමරසේකර මහතා විසින් විවෘත අධිකරණය හමුවේ ප්රකාශයට පත් කරන ලදී නීතිපතිවරයා නියෝජනය කරන මුදල් අමාත්යවරයා වූ රටේ ජනාධිපතිවරයාගේ පක්ෂපාති ක්රියා හා අතපසුවීම් මගින් රටේ ජනතාවට ශ්රී ලංකා ආණ්ඩුක්රම ව්යවස්ථාවේ 121 සහ 141 ව්යවස්ථාවලින් සහතික කර ඇති මූලික අයිතිවාසිකම් අත්තනෝමතික ලෙස උල්ලංඝනය කිරීමට හේතුවක් වී ඇති බවද විනිසුරු මඬුල්ල එම තීන්දුව මගින් පෙන්වා දී තිබිණි එමෙන්ම එකී කාලයේදී මැතිවරණ කොමිෂන් සභාවේ සභාපතිවරයා ලෙස කටයුතු කළ නිමල් පුංචිහේවා එස්බී දිවාරත්න එම්එම් මොහොමඩ් කේපීජී පතිරණ සහ පීඑස්එම් චාල්ස් යන සාමාජිකයන්ගේ ක්රියාකලාප මගින් ද ජනතාවගේ මූලික අයිතිවාසිකම් උල්ලංඝනය වී ඇති බවද විනිසුරු ගාමිණි අමරසේකර මහතා ලියන ලද එම තීන්දුව මගින් පෙන්වා දී තිබිණි මැතිවරණය පැවැත්වීමට සැලසුම් කර දින වකවානු පවා වෙන්කර තිබියදීත් එලෙස නොපැවැත්වීමෙන් තමන් ඇතුළු රටේ ජනතාවගේ මූලික අයිතිවාසිකම් උල්ලංඝනය කර ඇති බවට නිගමනය කරනා ලෙස ඉල්ලා ජාතික ජන බලවේගය පක්ෂයේ පාර්ලිමේන්තු මන්ත්රිනි ආචාර්ය හරිනි අමරසූරිය හිටපු පාර්ලිමේන්තු මන්ත්රී සුනිල් හඳුන්නෙත්ති සමගි ජන බලවේගය පක්ෂයේ මහ ලේකම් රංජිත් මද්දුමබණ්ඩාර පැෆරල් සංවිධානයේ විධායක අධ්යක්ෂ රෝහණ හෙට්ටිආරච්චි විකල්ප ප්රතිපත්ති කේන්ද්රය ඇතුළු පාර්ශ්ව කිහිපයක් ශ්රේෂ්ඨාධිකරණය හමුවේ මූලික අයිතිවාසිකම් පෙත්සම් හතරක් ගොනු කර තිබිණි මුදල් අමාත්යාංශයේ ලේකම්වරයා රජයේ මුද්රණාලයාධිපතිනිය පොලිස්පතිවරයා මැතිවරණ කොමිෂන් සභාවේ සභාපතිවරයා ඇතුළු සාමාජිකයන් අගමැති දිනේෂ් ගුණවර්ධන මහතා සමග අමාත්ය මණ්ඩලය ඇතුළු තිස්පස් දෙනකු එම පෙත්සම්වල වගඋත්තරකරුවන් ලෙස නම් කර තිබිණි මැතිවරණය නොපැවැත්වීමට හේතු පාදක වූ කරුණු ලෙස මැතිවරණ කොමිෂන් සභාව ඇතුළු වගඋත්තරකාර පාර්ශ්ව ඉදිරිපත් කොට තිබූ මූලික විරෝධතා තම අධිකරණය විසින් ප්රතික්ෂේප කරන බවද විනිසුරු මඬුල්ල එම තීන්දු ප්රකාශය මගින් පෙන්වා දුන්නේය සමගි ජන බලවේගය පක්ෂය වෙනුවෙන් නීතිඥ නිහාල් ප්රනාන්දු හා නීතිඥ ලක්මාල් සූරියගොඩ යන මහත්වරු සමග ජනාධිපති නීතිඥ උපුල් ජයසූරිය මහතා පෙනී සිටි අතර ජාතික ජන බලවේගය වෙනුවෙන් ජනාධිපති නීතිඥ නයිජල් හැච් මහතා පෙනී සිටියේය විකල්ප ප්රතිපත්ති කේන්ද්රය වෙනුවෙන් ජනාධිපති නීතිඥ විරාග් කොරයා මහතා පෙනී සිටි අතර පැෆරල් සංවිධානය වෙනුවෙන් ජ්යෙෂ්ඨ නීතිඥ අස්ථික දේවේන්ද්ර මහතා පෙනී සිටියේය මැතිවරණ කොමිෂන් සභාව හා එහි සභාපතිවරයා ඇතුළු සමාජිකයන් වෙනුවෙන් නීතිඥ අංජන රත්නසිරි මහතා ඇතුළු නීතිඥ මණ්ඩලයක් සමග ජනාධිපති නීතිඥ සාලිය පීරිස් මහතා පෙනී සිටියේය නීතිපතිවරයා වෙනුවෙන් රජයේ අධිනීතිඥ සජිත් බණ්ඩාර මහතා සමග අතිරේක සොලිසිටර් ජනරාල් ජනාධිපති නීතිඥ නෙරින් පුල්ලේ මහතා පෙනී සිටියේය ඒජේඒ අබේනායක පළාත් පාලන මැතිවරණය කල් දැමීම ජනතාවගේ මූලික අයිතිවාසිකම් කඩකිරීමක් බව පෙන්වා දුන්නද ජනතාවගේ ජීවත්වීමේ අයිතිය සුරක්ෂිත කිරීම වෙනුවෙන් එම කාලය කැප කිරීම නිසා එම මැතිවරණය පැවැත්වීමට නොහැකි වීම පිළිබඳ තමා කනගාටු නොවන බවත් ජනතාවගේ ඡන්ද අයිතිය සුරැකීමට මෙන්ම ජීවත්වීමේ අයිතිය ද සුරැකීමට තමා කැපවී සිටින බවත් ජනාධිපති රනිල් වික්රමසිංහ මහතා පැවසීය මහරගම තරුණ සේවා සභා ශ්රවණාගාරයේ පැවැති නව ජනතා පෙරමුණේ ජාතික සම්මේලනය අමතමින් ජනාධිපති රනිල් වික්රමසිංහ මහතා මේ බව සඳහන් කළේය  තුෂාර අතපත්තු